Здравейте. Преди месец започнах работа но искам да напусна. На стандартен трудов договор съм с 6м. изпитателен срок и 1 месец предизвестие. На 23 число получавам фиш за заплатата. Въпросът ми е :  

Да подам предизвестие сега и до 23.07 да работя , а след това до края на юли да пусна неплатен отпуск(вече ще съм взела заплата)  

Или директно да напусна с документ за редовно обучение (СТУДЕНТКА СЪМ) ?  

-Благодаря предварително 




Прекратяване на трудов договор
==============================

 

Здравейте, 


съгласно чл. 327, ал. 1, т. 6 Кодекса на труда работникът или служителят може да прекрати трудовия договор писмено, без предизвестие, когато продължава образованието си в учебно заведение на редовно обучение или постъпва на редовна докторантура. Т.е. можете да се възползвате от горната разпоредба и да прекратите трудовия си договор без предизвестие, след като се обучавате във ВУЗ редовно обучение.


Поздрави,  

адв. Николина Митова  

тел. 0898 303092


